ડિસેમ્બર ૨૦૧૫માં ઈન્ડિયન સિક્યોરિટી એજન્સીઓ અલ કાયદાના એક મોડ્યુલને ખતમ કરવામાં વ્યસ્ત હતી. આ દરમિયાન જૈશ એ મહંમદના બે આતંકી દિલ્હી પર હુમલો કરવાની સાજિશ રચી રહ્યા હતા. ભારતમાં ઘૂસવા માટે એક આતંકીએ સ્વયંને દર્દી અને બીજાએ તેના એટેન્ડન્ટ તરીકે પોતાની ઓળખ આપી હતી. આશ્ચર્યજનક વાત એ છે કે દિલ્હી પોલીસે મેડિકલ આસિસ્ટન્સ તરીકે તેમના વેરિફિકેશન તૈયાર કરી દીધું હતું. આતંકીઓએ લાજપતનગરની એક ઈમારતમાં મકાન ભાડે લીધું હતું. તેમણે છ બોમ્બ (આઈઈડી) બનાવ્યા હતા. આતંકી ચાર સ્થળો પર હુમલો કરવાના હતા. આ માટે પાકિસ્તાનમાં એક કન્ટ્રોલ રૂમ પણ ઊભો કરાયો હતો.